Bjørn Bjørneboe

Bjørn Ingvald Bjørneboe (født 1. februar 1940 i Kristiansand) er en norsk prest, billedkunstner og bokillustratør.

Bjørn Bjørneboe tok teologisk embetseksamen ved Det teologiske menighetsfakultet i 1968 og ble ordinert prest i den norske kirke i 1970. Han hadde sammenhengende prestetjeneste som henholdsvis residerende kapellan i Bjarkøy i Troms og prest i Nidaros domkirke fram til 1990 da han søkte avskjed for å vie seg helt til arbeidet med billedkunst. 

Bjørn Bjørneboe har ingen formell kunstutdannelse, men debuterte på Statens Høstutstilling i 1966 da han var midtveis i sine teologiske studier. I 1977 ble han stemmeberettiget medlem av NBK (Norske Billedkunstnere). Bjørn Bjørneboe har mottatt en rekke stipender og hatt rundt 25 separatutstillinger. Han har også illustrert over 20 bøker og musikkhefter og mottatt flere priser, blant annet for Årets vakreste bok. Bildene har ofte motiver fra Bibelen og kristen eller jødisk symbolikk. 

Bjørn Bjørneboe er nevøen til forfatteren Jens Bjørneboe.

 Bokillustrasjoner 
Lista viser et utvalg av bøker som Bjørn Bjørneboe har illustrert.

 1976: Willy Abildsnes og Børre Knudsen: Det hellige bryllup – sanger – musikknoter
 1980: Eysteinn Ásgrímsson (Broder Eysteinn): Lilja – gjendikting ved Knut Ødegård, utgitt på Tiden forlag
 1982: Einarr Skúlason: Geisli – gjendikting ved Knut Ødegård, gjenutgitt i 2003
 1985: Alfred Hauge: Vegen til det døde paradiset . Universitetsforlaget
 1987–1988: Olav Duun: Juvikfolke
 1986: Sven Kærup Bjørneboe: Våre spor slettes ut – et essay? en besvergelse
 1991: Poetenes evangelium –  Jesu liv i norske dikt – en antologi – ved Håvard Rem, utgitt på Bokklubbens Lyrikkvenner
 1995: Jens Bjørneboe: Mitt hjerte	 – dikt i utvalg av Bjørn Bjørneboe, utgitt på Pax forlag
 2002: Kaj Skagen: Livets tre – legender	
 2007: Egil Eikseth: Fra veikant til katedral – epistler – Luther forlag
Plateillustrasjon 
 Per Fridtjov Bonsaksen: New Church Music from the Nidaros Cathedral (1993)
 Morten Harket: Poetenes Evangelium (1993)
 Børre Knudsen: Prektig flammer paktens bue (2015)

Referanser

 Eksterne lenker 
 Kort biografi og bildeeksempler
 CV hos Kunstnernes inormasjonskontor
 Flere bildeeksempler

Kategori:Norske lutherske prester
Kategori:Norske malere
Kategori:Norske tegnere
Kategori:Norske illustratører
Kategori:Personer fra Kristiansand kommune